Krško, 1. 1. 2019

DRAGI FRANCE!

Tvoje pesmi so čudovite. Škoda, da si jih nekaj sežgal, ker Kopitarju niso bile všeč ... Ampak saj nisi mogel vedeti, kakšno literarno izgubo bo to pomenilo za nas, Slovence.

Meni so najbolj zanimivi tvoji Zabavljivi soneti in zlasti tisti, v katerem zbadaš Kopitarja. Sebe in ostale umetnike si predstavil kot slikarja Apela, Kopitarja pa kot čevljarja. Izredno dobra ideja.

V knjigi o tvojem življenju sem prebral, da si imel tri večje ljubezni. Seveda Julija, ki si ji posvetil Sonetni venec, ni bila prava zate ... Bila je ošabna pa še mati ji ni dovolila videvanja s tabo. O Zali si napisal čudovito balado Povodni mož, ki mogoče kliče po nadaljevanju ... Zalika oz. ti si ji rekel Uršika, se ni nikoli posebej zanimala zate, razen takrat, ko si v njeno gostilno znosil veliko denarja ... No in končno Ana, ta preprosta nezakonska mati ... Prebral sem, da takim materam ni bilo lahko v tistih časih. Ni ji bilo lahko, a vseeno se je borila zase in za otroke. Moje sožalje za Franca in Terezijo. Kako je kaj Tinka? Slišal sem, da je napisala knjigo s spomini nate ... Nisem je še uspel prebrati, a zagotovo je zanimiva.

Iskreno sožalje za Čopa ... Bil je res tvoj dober prijatelj in veliko ti je svetoval pri pesemskih oblikah, zato je to še večja izguba zate. Vedno kadar v šoli obravnavamo kakšnega tvojih sonetov, sem se spraševal, kako ti je uspelo ohranjati isto stopico ... Pa laški enajsterec ... Neverjetno. Zdravljica je napisana v obliki kozarca za vino. Kako to? Kaj si mislil v tistem trenutku?

Ali si kdaj obžaloval odhod na Dunaj in študij prava? Razmišljal sem, kaj bi bilo, če se ti ne bi odšel šolat in ne bi pisal pesmi ... Katera bi bila naša himna? Kaj če bi zbral vse sonete, ki govorijo o tebi, in jih predsavil v vencu Moje življenje? Saj bi jih lahko še nekaj napisal. No to je to pa kaj mi piši.

Lep pozdrav

Gašper Lavrič

8. razred